കേരള ബാങ്ക് എ.ടി.എം തട്ടിപ്പ്: മുഖ്യസൂത്രധാരന് ഡല്ഹി സ്വദേശി, വിവരങ്ങള് ചോര്ത്തിയത് സോഫ്റ്റ്വെയര് തയാറാക്കിയ കമ്ബനിയില്നിന്ന് തിരുവനന്തപുരം: കേരള ബാങ്ക് എ.ടി.എം തട്ടിപ്പിെന്റ മുഖ്യസൂത്രധാരന് സോഫ്റ്റ്വെയര് കമ്ബനി ജീവനക്കാരനായ ഡല്ഹി സ്വദേശിയാണെന്ന് വിവരം. സംഭവവുമായി ബന്ധപ്പെട്ട് പിടിയിലായ മൂന്നുപേരെ ചോദ്യം ചെയ്തതില്നിന്നാണ് ഇയാളുടെ വിവരം ലഭിച്ചത്. തട്ടിപ്പിനായി കേരള ബാങ്കിെന്റ എ.ടി.എം സോഫ്റ്റ്വെയര് തയാറാക്കിയ കമ്ബനിയില്നിന്ന് വിവരങ്ങള് ചോര്ത്തിയെന്നാണ് സംശയം.സംസ്ഥാനത്തെ വിവിധയിടങ്ങളിലുള്ള അഞ്ച് എ.ടി.എമ്മുകളില്നിന്നായി 2.75 ലക്ഷം രൂപയാണ് സംഘം തട്ടിയത്. പിടിയിലായ കാസര്കോട് സ്വദേശികളായ അബ്ദുല് സമദാനി, മുഹമ്മദ് നജീബ്, നുഅ്മാന് അഹമ്മദ് എന്നിവരെ ചോദ്യം ചെയ്തതില്നിന്ന് തട്ടിപ്പിെന്റ രീതികളെക്കുറിച്ച് സൂചന ലഭിച്ചിട്ടുണ്ട്.ഡല്ഹിയില്നിന്ന് വ്യാജ എ.ടി.എം കാര്ഡുകളുമായി കരിപ്പൂര് വിമാനത്താവളത്തില് എത്തിയപ്പോഴാണ് നുഅ്മാന് പിടിയിലാകുന്നതെന്നാണ് പൊലീസ് വൃത്തങ്ങള് പറയുന്നത്. വ്യാജ എ.ടി.എം കാര്ഡുകള് നിര്മിച്ച് നല്കിയതും തട്ടിപ്പിെന്റ സൂത്രധാരനും ഡല്ഹി സ്വദേശിയാണെന്നാണ് ഇയാള് അന്വേഷണസംഘത്തിന് നല്കിയ മൊഴി. ബാങ്ക് ഓഫ് ബറോഡയുടെ വ്യാജ എ.ടി.എം കാര്ഡുപയോഗിച്ചാണ് കാസര്കോട്, കോട്ടയം, തിരുവനന്തപുരം എന്നിവിടങ്ങളിലെ എ.ടി.എമ്മില്നിന്ന് പണം തട്ടിയത്. കേരള ബാങ്കിെന്റ തിരുവനന്തപുരത്തെ കിഴക്കേകോട്ട, നെടുമങ്ങാട് എ.ടി.എമ്മുകളില്നിന്ന് 90,000 രൂപയാണ് നഷ്ടപ്പെട്ടത്. ബാങ്കിെന്റ സോഫ്റ്റ്വെയര് പിഴവ് മുതലെടുത്തായിരിക്കാം തട്ടിപ്പെന്ന് ആദ്യം മുതല് പൊലീസിന് സംശയമുണ്ടായിരുന്നു. സോഫ്റ്റ്വെയര് തയാറാക്കിയ കമ്ബനിയില്നിന്ന് ഡല്ഹി സ്വദേശി രഹസ്യ പാസ്വേര്ഡുകള് ചോര്ത്തിയാണോ തട്ടിപ്പ് നടത്തിയതെന്ന സംശയമാണ് ഇപ്പോള് ശക്തമായിരിക്കുന്നത്. 2019 മുതല് ഇ.വി.എം എ.ടി.എം മെഷീനുകള് ഉപയോഗിക്കണമെന്ന ആര്.ബി.ഐ നിര്ദേശം കേരള ബാങ്ക് പാലിക്കാത്തതും തട്ടിപ്പിന് കാരണമായതായി ആക്ഷേപമുണ്ട്. തട്ടിപ്പിനെക്കുറിച്ചുള്ള വിവരങ്ങള് പുറത്തുവരുമ്ബോഴും ഇതുമായി ബന്ധപ്പെട്ട കൃത്യമായ വിശദീകരണം ബാങ്ക് അധികൃതരില്നിന്ന് ഉണ്ടായിട്ടില്ല.